### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget besluttede den 5. maj 2022 at igangsætte planlægningen vedrørende Skovrejsning m.v. ved Sæby. Administrationen fremlægger Forslag til Kommuneplantillæg nr. 4 til [adresse] 2021-2032. Kommuneplantillægget ændrer anvendelsen af området fra boligformål og offentlige formål til rekreativt formål.

Sagen lægger op til Kommunalbestyrelsens beslutning om at godkende planforslaget med henblik på offentlig høring.

## Indstillinger

Direktøren indstiller, at

1. Forslag til Kommuneplantillæg nr. 4 for Skovrejsning ved Sæby godkendes til offentlig fremlæggelse i 8 uger.
2. Vurderingen om, at der ikke skal gennemføres miljøvurdering offentliggøres med en klagefrist på 4 uger.
3. Administrationen bemyndiges til at foretage evt. redaktionelle rettelser til planforslaget inden offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund*

Skovrejsning er en vigtig aktivitet for at sikre fremtidens klima. Kalundborg Kommune har mulighed for at samarbejde med Klimaskovfonden om at rejse skov på et kommunalt areal ved Sæby. Samtidigt åbner der sig en mulighed for at skabe nye og forbedrede rammer for rekreative friluftsaktiviteter og nærhed til naturen for borgerne i lokalområdet.

Der er udarbejdet en foreløbig skitse til en skovplan. I skitsen er der lagt vægt på at imødekomme ønsket om opnå størst muligt CO2-optag og samtidig skabe mere natur og forbedret adgang til naturoplevelser og rekreative aktiviteter. Den endelige skovplan er under udarbejdelse af administrationen i samarbejde med Klimaskovfonden, som skal finansiere dele af projektet.

*Om kommuneplantillæg*

Denne planlægning er en forudsætning for skovrejsning på et kommunalt areal ved Sæby. Mod nord grænser arealet op til Sæby-Hallenslev Friskoles boldbaner (Kommunalt areal) og til boligområder med villaveje. Mod øst ligger arealet langs hovedvejen til Høng, og mod syd grænser arealet op til åbent land med spredt bebyggelse og landbrugsarealer.

Arealet er i kommuneplan 2021-2032 udpeget som værende neutralt i forhold til skovrejsning, men grænser op til arealer, hvor skovrejsning er ønsket.

Forslag til kommuneplantillæg nr.4 (Bilag 1) udtager dele af rammeområderne Rita Kjær, Agnes Skov, Mike Jepsen samt H2.OF02 fra kommuneplanen og erstattes af nyt rammeområde (H2.R01), med rekreativt formål som blandt andet skovrejsning, sø og opholdsarealer med rekreative faciliteter. Dette giver samtidigt afsæt for at aflyse en del af den gældende lokalplan 35, 'For et boligområde I den sydvestlige del af [adresse]’, og tilbageføre arealet fra byzone til landzone. Bestemmelserne i dele af lokalplanen skal ophæves og anvendelse ændres, så der kan etableres skov med fredskovpligt og arealer med rekreative faciliteter.

Skovrejsningsområdet er omfattet af retningslinjer vedrørende økologiske forbindelser og naturbeskyttelse i kommuneplan 2021-2032, som videreføres i kommuneplantillægget.

*Ideer og forslag*

I høringsperioden fra den 3.maj til den 24. maj 2022 har der været indkaldt ideer og forslag til planlægningen. Der er indkommet 9 høringssvar. De pointer, som har relevans for planlægningen er refereret i nedenstående, og høringssvarene er vedhæftet i deres fulde længde.

Der har desuden været afholdt informationsmøde i Sæby den 12.maj med invitation til alle borgere i området. Ved informationsmødet var omkring 40 borgere mødt frem.

Af høringssvar (bilag 2) fremgår en generel velvilje overfor projektet hos de lokale borgere og institutioner, og muligheden for at udvikle en del af området til rekreativt område med opholdssteder og stisystemer med adgang rundt i området har mødt stor opbakning, og flere borgerne har er allerede meldt deres interesse for at indgå i en arbejdsgruppe for udvikling af området i samarbejde med kommunen.

Der er fremkommet konkrete forslag til blandt andet stiføring, bredde på stier og låger og ønske om etablering af hundeskov mm.  Dette vil blive taget med i overvejelserne til den konkrete Peder Lassen.

Fire borgere har tilkendegivet bekymring for hvilken betydning skovrejsning og skovbyggelinjen kan få for deres rettigheder for byggeri på egen grund. Dette belyses i vedhæftede notat om skovbyggelinjen bilag 3.

To borgere har ytret bekymring for, at man med omdannelsen af området fra byzone til landzone udelukker fremtidig udbygning af Sæby. Administrationen bemærker, at der fortsat er ledige grunde i Sæby, som kan udvikles til nye boliger.

De samme to borgere foreslår alternative placeringer for skoven, men disse arealer vil ikke give mulighed for at etablere bynær skov. Desuden er arealerne ejet af tredje part, som ikke selv har tilkendegivet et sådant ønske.

*Miljøvurdering*

Administrationen har gennemført en screening af planforslagene efter lov om miljøvurdering af planer og programmer og af konkrete projekter (VVM), som har været i høring hos berørte myndigheder fra den 10. maj til den 20. maj 2022. De indkomne bemærkninger er håndteret i planforslaget og miljøscreening er vedlagt som bilag 4.

*Videre proces*

Administrationen forventer at tillægget kan fremlægges til endelig vedtagelse til september.

Skovrejsning påtænkes påbegyndt umiddelbart efter.

*Administrationen anbefaler*

Administrationen anbefaler at Kommunalbestyrelsen godkender planforslaget og at det efterfølgende fremlægges offentligt i 8 uger.

## Økonomiske konsekvenser

Ingen.

### Sagens forløb

02-06-2022 Teknik- og Miljøudvalget
Anbefales.
15-06-2022 Økonomiudvalget
Anbefales.